STS-134

STS-134 (ISS:n tarviketäydennyslento ULF6) oli Nasan avaruussukkulalento. STS-134 oli koko avaruussukkulaohjelman toiseksi viimeinen lento ja avaruussukkula Endeavourin viimeinen lento. Endeavourin lähtö siirtyi useasti. Sukkulaa ei voi lähettää mihin aikaan tahansa, sillä on kymmenen minuutin laukaisuikkuna päivittäin, kun Kansainvälinen avaruusasema (ISS-avaruusasema) on sopivassa kohdassa radallaan.

STS-134 laukaistiin Kennedyn avaruuskeskuksesta, Floridasta 16. toukokuuta 2011 kello 12.57 (UTC) onnistuneesti matkaan.Endeavour-avaruussukkula lähti matkaan Yle.fi Uutiset 16.5.2011. Viitattu 16.5.2011. Sukkula laskeutui Kennedyn avaruuskeskukseen 1. kesäkuuta 2011.Endeavour laskeutui Floridaan Yle.fi uutiset 1.6.2011. Viitattu 1.6.2011.

Sukkula telakoitui 18. toukokuuta 2011 kello 10.14 (UTC) ISS-avaruusasemaan. Sukkulaa ja avaruusasemaa yhdistävä luukku avattiin ja sukkulamiehistö ja aseman Retkikunta 27:n miehistö tervehtivät toisiaan.http://www.nasa.gov/mission_pages/shuttle/main/rss_feed_above_snip_collection_archive_1.html  Sukkula irtautui avaruusasemasta 30. toukokuuta kotimatkaa varten.

Sukkulan miehistö suoritti avaruusasemalla neljä avaruuskävelyä.http://www.nasa.gov/pdf/531933main_STS134_missionsummary_5-9-11.pdf Nämä olivat samalla viimeiset sukkulamiehistön suorittamat avaruuskävelyt, sillä viimeiselle sukkulalennolle STS-135 ei ole suunniteltu avaruuskävelyitä.

Hyötykuorma

Endeavour vei ISS-avaruusasemalle NASAn 6800 kg painavan ja 1,5 miljardia dollaria maksavan http://www.space.com/11149-nasa-antimatter-detector-shuttle-endeavour.html AMS-mittalaitteen.http://www.tekniikkatalous.fi/tk/avaruus/article618525.ece  Tällä hiukkasfysiikan mittalaitteella pyritään tutkimaan maailmankaikkeuden syntyä ja "epätavanomaista" materiaa.

Endeavourin rahtiruumassa kuljettiin avaruusasemalle myös suurikokoinen paineistamaton ExPRESS Logistics Carrier kuljetusalusta (ELC3), mikä sisältää erilaisia avaruusasemalla tarvittavia laitteita ja vara-osia jotka ovat liian painavia tai tilaa vieviä kuljetettavaksi avaruusaseman huoltoaluksilla. Näitä ovat mm. korkeapaineinen kaasutankki (HPGT), ammoniakkitankki (ATA), S-aaltoalueen antennin osia (SASA), robottikäsivarren osia (manipulaattori; SPDM), puolustusministeriön hyötykuorma ja ELC:n ohjausjärjestelmän varaosa. Endeavour jätti avaruusasemalle myös Endeavourin oman robottikäsivarren auttaakseen aseman miehistöä ulottumaan paikkoihin joihin aseman oma Canadarm2-robottikäsivarsi ei yllä.

Endeavour kuljetti asemalle myös aseman ulkopuolisen avaruuden olosuhteita testaavan MISSE-8 materiaalikokeen ja tuo MISSE-7 materiaalikokeen maahan.

Astronautti Andrew J. Feustel otti mukaan lennolle Myyrä-pehmolelun. Hän oli kuullut hahmosta tšekkitaustaiselta vaimoltaan. Tarkoituksena oli innostaa lapsia oppimaan lisää tieteestä ja avaruudesta.10th Anniversary of Krtek in Space. Czech Center Museum Houston, 5.3.2021. Viitattu 19.9.2021. 

Miehistö
 Asema Astronautti Kansallisuus IkäKomentajaMark E. Kelly4. avaruuslento  47(s. 21. helmikuuta 1964)PilottiGregory H. Johnson2. avaruuslento  49(s. 12. toukokuuta 1962)Tehtäväspesialisti 1Michael Fincke 3. avaruuslento  44(s. 14. maaliskuuta 1967)Tehtäväspesialisti 2, lentoinsinööriRoberto Vittori3. avaruuslento, ESA  46(s. 15. lokakuuta 1964)Tehtäväspesialisti 3Andrew J. Feustel2. avaruuslento  45(s. 25. elokuuta 1965)Tehtäväspesialisti 4Gregory Chamitoff2. avaruuslento  48(s. 6. elokuuta 1962)

Sukkulalennon päällikön Mark E. Kellyn vaimo, demokraattinen Yhdysvaltain edustajainhuoneen jäsen Gabrielle Giffords joutui poliittisen salamurhayrityksen kohteeksi vuoden 2011 alussa Arizonassa haavoittuen erittäin vakavasti.http://www.space-travel.com/reports/NASA_aims_to_launch_Discovery_shuttle_Feb_24_999.html Giffordsin salamurhayritys lisäsi Yhdysvalloissa myös STS-134:ään kiinnitettyä huomiota. Giffords ja arviolta puoli miljoonaa muuta henkilöä seurasi paikan päällä Endeavourin lähtöä. Ennen lähtöä Giffords ja Mark E. Kelly vaihtoivat vihkisormuksia.http://www.chron.com/disp/story.mpl/metropolitan/7566443.html

Media

Tilastoja
165. Yhdysvaltain miehitetty avaruuslento
134. sukkulalento STS-1:n jälkeen
25. Endeavourin lento
109. avaruussukkula Challengerin onnettomuuden jälkeinen lento
21. avaruussukkula Columbian onnettomuuden jälkeinen lento
36. avaruussukkulalento Kansainväliselle avaruusasemalle

Katso myös
 STS-135 - viimeinen sukkulalento 

Lähteet

Aiheesta muualla

NASA's space shuttle page
NASA's STS-134 mission page 
STS-134:n laukaisuvideo (Nasan YouTube-kanava; STS-134 soittolista)
STS-134:n lehdistöpaketti  (5,3 Mt pdf) 
CBS Space News: STS-134 
Avaruussukkuloiden ja -rakettien laukaisuseuranta MuroBBS
An animated movie of the STS-134 mission showing the installation of AMS-02  (72MB)
Endeavour ja suuri tiedeinstrumentti lähdössä avaruuteen - laukaisua lykätty ESA Paikallistiedotus Suomi 29.4.2011.

Luokka:Avaruussukkulalennot
Luokka:Vuoden 2011 avaruustoiminta